CELEX: 32002R1517
Language: ro
Date: 2002-08-23 00:00:00
Title: Regulamentul (CE) nr. 1517/2002 al Comisiei din 23 august 2002 privind normele de aplicare a Regulamentului (CEE) nr. 2019/93 al Consiliului referitoare la măsurile specifice pentru insulele mici din Marea Egee în ceea ce privește cultura unor produse agricole, cartofi pentru consum și cartofi de sămânță

03/Volumul 44
            
            
               RO
            
            
               Jurnalul Ofícial al Uniunii Europene
            
            
               38
            
         32002R1517
   
               L 228/12
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1517/2002 AL COMISIEI
   
   din 23 august 2002
   privind normele de aplicare a Regulamentului (CEE) nr. 2019/93 al Consiliului referitoare la măsurile specifice pentru insulele mici din Marea Egee în ceea ce privește cultura unor produse agricole, cartofi pentru consum și cartofi de sămânță
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2019/93 al Consiliului din 19 iulie 1993 privind măsurile specifice referitoare la unele produse agricole pentru insulele mici din Marea Egee (1), astfel cum a fost modificat ultima dată de Regulamentul (CE) nr. 442/2002 (2), în special articolul 8 alineatul (2),
   întrucât:
   
               (1)
            
            
               Articolul 8 din Regulamentul (CEE) nr. 2019/93 prevede acordarea unui ajutor pe hectarul de cultură de cartofi pentru consum, precum și pentru cultura de cartofi de sămânță, în limita unui suprafețe cultivate și recoltate de 2 200 hectare pe an. Normele de aplicare a acestui regim au fost adoptate prin Regulamentul (CEE) nr. 3404/93 al Comisiei (3) privind stabilirea normelor de aplicare a Regulamentului (CEE) nr. 2019/93. Aceste dispoziții trebuie să facă obiectul unor adaptări tehnice, în special în ceea ce privește dispozițiile în materie de control și consecințele în caz de nerespectare a acestor dispoziții și, pentru mai multă claritate și eficiență administrativă, normele respective trebuie înlocuite în totalitate.
            
         
               (2)
            
            
               Acordarea ajutorului prevăzut în articolul 8 din Regulamentul (CEE) nr. 2019/93 implică depunerea unor cereri de ajutor de către producătorii interesați. Trebuie stabilit un termen pentru depunerea acestor cereri, astfel încât să se permită efectuarea de controale necesare la fața locului pentru garantarea unei aplicări corecte a regimului de ajutor. Trebuie diferențiat acest termen în funcție de scopul economic pentru care s-a efectuat cultura de cartofi. Având în vedere durata unui ciclu de cultură a cartofului, trebuie să se prevadă, de asemenea, trei termene diferite pentru depunerea cererilor de ajutor referitoare la acest tip de cultură.
            
         
               (3)
            
            
               Trebuie aplicat un sistem de control pentru verificarea bunei executări a măsurilor de aplicare luate de autoritățile grecești. Trebuie prevăzute, de asemenea, comunicări periodice către Comisie.
            
         
               (4)
            
            
               În consecință, trebuie abrogat Regulamentul (CEE) nr. 3404/93.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului de gestionare a hameiului,
            
         ADOPTĂ PREZENTUL REGULAMENT:
   Articolul 1
   (1)   Ajutorul pentru cultura cartofilor de consum încadrați la codurile NC 0701 90 50 și 0701 90 90, precum și pentru cultura cartofilor de sămânță încadrați la codurile NC 0701 10 00, prevăzut în articolul 8 din Regulamentul (CEE) nr. 2019/93, se plătește pentru suprafețele:
   
               (a)
            
            
               care au o dimensiune minimă de 0,1 hectare;
            
         
               (b)
            
            
               care au fost însămânțate și pentru care s-au efectuat toate lucrările normale de cultură;
            
         
               (c)
            
            
               care au făcut obiectul unei cereri de ajutor în conformitate cu dispozițiile articolului 2 din prezentul regulament, această cerere fiind echivalentă cu o declarație privind suprafețele cultivate.
            
         Valoarea ajutorului se stabilește la 603 euro pe hectar.
   (2)   În cazul cartofilor de sămânță, plata ajutorului este condiționată de certificarea cartofilor recoltați, conform Directivei 66/403/CEE a Consiliului (4). Atunci când nu s-a obținut certificarea, cererea se consideră echivalentă cu o cerere de ajutor pentru cultura cartofilor pentru consum.
   (3)   În cazul în care cultura nu a ajuns la faza de maturare a produsului, autoritățile elene admit că toate cazurile de forță majoră, precum și calamitățile naturale care afectează substanțial suprafața exploatată de către declarant justifică menținerea dreptului la ajutor.
   Cazurile de forță majoră invocate sau calamitățile naturale se comunică autorității competente grecești în termen de zece zile lucrătoare de la data producerii lor. Dovada se prezintă în termen de o lună de la comunicarea respectivă.
   Grecia informează imediat Comisia în legătură cu cazurile pe care le consideră cazuri de forță majoră sau calamități naturale care pot justifica menținerea dreptului la ajutor.
   Articolul 2
   (1)   Toți producătorii interesați depun o cerere de ajutor la organismul competent elen.
   (2)   Cererea de ajutor este prezentată de autoritățile grecești în cursul unei perioade determinate și cel mai târziu înainte de data limită care este:
   
               (a)
            
            
               data de 30 septembrie a fiecărui an pentru cartofii a căror recoltare este prevăzută pentru perioada de la 1 noiembrie la 31 martie a anului următor;
            
         
               (b)
            
            
               data de 10 martie a fiecărui an pentru cartofii a căror recoltare este prevăzută pentru perioada de la 1 aprilie la 31 iulie a aceluiași an;
            
         
               (c)
            
            
               data de 15 mai a fiecărui an pentru cartofii a căror recoltare este prevăzută pentru perioada de la 1 august la 31 octombrie a aceluiași an.
            
         (3)   Cu excepția cazurilor de forță majoră, orice întârziere în depunerea cererii generează o reducere de 20 % din valoarea ajutorului. În cazul unei întârzieri mai mari de douăzeci de zile, cererea nu se primește.
   (4)   Cererea de ajutor cuprinde cel puțin următoarele indicații:
   
               (a)
            
            
               numele, prenumele și adresa solicitantului;
            
         
               (b)
            
            
               suprafețele cultivate în hectare și ari și referința cadastrală a acestor suprafețe sau o numerotare admisă ca echivalentă de organismul împuternicit cu controlul suprafețelor;
            
         
               (c)
            
            
               data plantării;
            
         
               (d)
            
            
               produsul respectiv, mai ales dacă este vorba de cartofi pentru consum sau de cartofi de sămânță;
            
         
               (e)
            
            
               data prevăzută pentru recoltare.
            
         (5)   Atunci când suprafața totală pentru care se cere ajutorul depășește suprafața maximă prevăzută în articolul 8 din Regulamentul (CEE) nr. 2019/93, autoritățile elene stabilesc un coeficient unitar de reducere care se aplică fiecărei cereri.
   Articolul 3
   (1)   Grecia comunică Comisiei, până la data de 30 octombrie a fiecărui an, estimările suprafețelor totale pentru care vor fi solicitate ajutoare pentru campania următoare, făcând defalcarea pe cartofi timpurii, cartofi de toamnă și cartofi de sămânță.
   (2)   În fiecare an, Grecia comunică Comisiei, până la 30 august, pentru cartofii timpurii, și până la 31 decembrie, pentru cartofii de toamnă și cartofii de sămânță, următoarele date:
   
               (a)
            
            
               suprafețele totale pentru care s-au solicitat ajutoare;
            
         
               (b)
            
            
               coeficientul de reducere aplicat, dacă este cazul;
            
         
               (c)
            
            
               suprafața care a fost controlată;
            
         
               (d)
            
            
               numărul de nereguli constatate și suprafețele vizate în fiecare district.
            
         Articolul 4
   Autoritățile naționale iau toate măsurile necesare pentru a se asigura că sunt respectate condițiile de care depinde acordarea ajutorului prevăzut în articolul 8 din Regulamentul (CEE) nr. 2019/93.
   Se vor efectua controale prin controale administrative și controale la fața locului. Controlul administrativ este exhaustiv și comportă verificări încrucișate cu, între altele, datele din sistemul integrat de gestionare și control.
   Pe baza analizei riscurilor, autoritățile naționale efectuează controale la fața locului prin sondaj pentru un număr de cereri de ajutor reprezentând cel puțin 10 % din beneficiarii din fiecare district.
   Grecia stabilește criteriile de selectare a suprafețelor care trebuie controlate și informează Comisia cu privire la aceasta. Aceste criterii trebuie să asigure selectarea unui eșantion reprezentativ.
   Controalele la fața locului implică măsurarea tuturor suprafețelor prevăzute în cerere. În cazul în care într-un district se constată un număr important de nereguli, autoritățile competente efectuează controale suplimentare în anul în curs și măresc procentul de cereri care trebuie controlate în campania următoare pentru acest district.
   Articolul 5
   (1)   În cazul în care un ajutor este plătit în mod nejustificat, serviciile competente procedează la recuperarea sumelor vărsate, majorate cu o rată a dobânzii calculată în funcție de perioada care a trecut între plată și rambursarea sumei necuvenite de către beneficiar.
   Atunci când suma necuvenită este rezultatul unor declarații false, documente false sau al unei neglijențe grave a beneficiarului, se aplică o sancțiune egală cu valoarea sumei necuvenite. Rata acestei dobânzi este aceea aplicată de Banca Centrală Europeană principalelor sale operațiuni de refinanțare, publicată în Jurnalul Oficial al Comunităților Europene, seria C, în vigoare la data plății sumei necuvenite și majorată cu trei puncte procentuale.
   (2)   Sumele recuperate se varsă organismelor sau serviciilor plătitoare și sunt deduse de acestea din cheltuielile finanțate de Fondul European de Orientare și Garantare Agricolă.
   Articolul 6
   Regulamentul (CEE) nr. 3404/93 al Comisiei se abrogă.
   Articolul 7
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 august 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 184, 27.7.1993, p. 1.
   
      (2)  JO L 68, 12.3.2002, p. 4.
   
      (3)  JO L 310, 14.12.1993, p. 7.
   
      (4)  JO  125, 11.7.1966, p. 2320/66.